
1. BENDROSIOS NUOSTATOS
1.1. Nepavojingųjų gamybos ir kitos ūkinės veiklos atliekų tvarkymo paslaugų mažos vertės viešasis pirkimas (toliau - pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau - CVP IS) priemonėmis. Pirkimas atliekamas, vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbimas apie pirkimą (toliau – Skelbimas), apklausos sąlygos (toliau – Sąlygos) ir Sąlygų priedai: 1 priedas „Pasiūlymo forma“, 2 priedas „Techninė specifikacija“, 3 priedas „Tiekėjo deklaracija“, 4 priedas „Sankcijų įgyvendinimo ir kontrolės valstybės įmonėje Ignalinos atominėje elektrinėje tvarkos aprašo 1 priedas“, 5 priedas „Europos bendrasis viešųjų pirkimų dokumentas“,  6 priedas „Sutarties projektas“ bei pirkimo dokumentų paaiškinimai, patikslinimai (jeigu būtų).
Vartojamos sąvokos apibrėžtos VPĮ, Apraše, Numatomo viešojo pirkimo ir pirkimo vertės skaičiavimo metodikoje, patvirtintoje VPT direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ bei Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“.
1.2. Pirkimo dokumentai skelbiami CVP IS. Perkančiosios organizacijos ir teikėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie teikėjai, kurie yra registruoti CVP IS, adresu https://viesiejipirkimai.lt/ .
1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
1.4. Informacija apie pirkimo organizatorių, kuris įgaliotas palaikyti tiesioginį ryšį su teikėjais ir gauti iš jų (ne tarpininkų) pranešimus, susijusius su pirkimo procedūromis, pateikta Skelbimo I dalies 1 punkte.
1.5. Teikėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas suinteresuotiems dalyviams, išskyrus atvejus, kai pirkimo sutartis sudaroma žodžiu, bus pateikta po sprendimo dėl pirkimą laimėjusio pasiūlymo priėmimo.


2. INFORMACIJA APIE PERKANČIĄJĄ ORGANIZACIJĄ IR PIRKIMO OBJEKTĄ
2.1. Valstybės įmonė Ignalinos atominė elektrinė (toliau – Perkančioji organizacija) atlieka mažos vertės pirkimą ir numato įsigyti Nepavojingųjų gamybos ir kitos ūkinės veiklos atliekų tvarkymo paslaugas.
2.2. Pirkimo objektas į dalis neskaidomas.
2.3. Pirkimo objektas apibūdintas ir reikalavimai jam nustatyti Techninėje specifikacijoje, Sąlygų 2 priedas.
2.4. Vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus tvarkos aprašo patvirtinimo“ (toliau – Tvarkos aprašas) 4.4.1 papunkčio nuostatomis pirkimas laikomas žaliuoju, kadangi perkamas aplinkosauginis ir aplinkai palankus produktas, kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų“. Perkamas produktas patenka į kategoriją – Nepavojingų ir pavojingų atliekų surinkimo, tvarkymo ir šalinimo paslaugos.
[bookmark: _Hlk265059]3. TIEKĖJO PAŠALINIMO PAGRINDAI, REIKALAVIMAI KVALIFIKACIJAI 
3.1. Perkančioji organizacija pašalina tiekėją iš pirkimo procedūros, jeigu iš Europos bendrajame viešųjų pirkimų dokumente (EBVPD) nurodytų ir tiekėjo, kurio pasiūlymas gali būti pripažintas laimėjusiu, pateiktų aktualių dokumentų ar kitu būdu sužino, kad:
3.1.1. dėl tiekėjo, kuris yra fizinis asmuo, arba tiekėjo, kuris yra juridinis asmuo, kita organizacija ar jos struktūrinis padalinys, bei tiekėjo vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą už:
3.1.1.1. dalyvavimą nusikalstamame susivienijime, jo organizavimą ar vadovavimą jam;
3.1.1.2. kyšininkavimą, prekybą poveikiu, papirkimą;
3.1.1.3. sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;
3.1.1.4. nusikalstamą bankrotą;
3.1.1.5. teroristinį ir su teroristine veikla susijusį nusikaltimą;
3.1.1.6. nusikalstamu būdu gauto turto legalizavimą;
3.1.1.7. prekybą žmonėmis, vaiko pirkimą arba pardavimą;
3.1.1.8. kitos valstybės Tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.
3.1.2. dėl tiekėjo, kuris yra fizinis asmuo, arba dėl tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą, arba priimtas galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus, arba yra kitų įrodymų dėl įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus. Tiekėjas nepašalinamas iš procedūrų ir laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu:
3.1.2.1. tiekėjas yra įsipareigojęs sumokėti mokesčius, įskaitant socialinio draudimo įmokas, ir dėl to laikomas jau įvykdžiusiu mokestinius įsipareigojimus; arba
3.1.2.2. įsiskolinimo suma neviršija 50 (penkiasdešimt) eurų; arba
3.1.2.3. tiekėjas apie tikslią jo įsiskolinimo sumą informuotas tokiu metu, kad iki pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad būtų laikomas jau įvykdžiusiu mokestinius įsipareigojimus ir, perkančiajai organizacijai reikalaujant pateikti aktualius dokumentus, pagrindžiančius EBVPD nurodytą informaciją, tiekėjas įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu.
3.2. Perkančioji organizacija pašalina tiekėją iš pirkimo procedūros, įskaitant tiekėją, dėl kurio perkančioji organizacija turi įtikinamų duomenų, kad jis yra įsteigtas arba dalyvauja pirkime vietoj kito asmens, siekiant išvengti šiame punkte nurodytų pašalinimo pagrindų taikymo, jeigu:
3.2.1. jis su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų;
3.2.2. jis pirkimo metu pateko į interesų konflikto situaciją, kaip apibrėžta šio pirkimo dokumentuose, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė perkančiosios organizacijos sprendimus ir šių sprendimų pakeitimas prieštarautų Viešųjų pirkimų įstatymo nuostatoms;
3.2.3. tiekėjas ar su juo bendradarbiaujantis subjektas padėjo rengiant šį pirkimą ir dėl to buvo pažeista konkurencija atliekamame pirkime, ir atitinkamos padėties negalima ištaisyti;
3.2.4. tiekėjas pirkimo procedūrų metu nuslėpė informaciją ar pateikė melagingą informaciją apie pašalinimo pagrindų nebuvimą ir atitiktį kvalifikacijos reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal pateiktą Europos bendrąjį viešųjų pirkimų dokumentą. Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų Viešųjų pirkimų įstatymų, Viešųjų pirkimų, atliekamų gynybos ir saugumo srityje, įstatymo, ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu tiekėjas nuslėpė informaciją ar pateikė aukščiau nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo procedūrų ar koncesijos suteikimo procedūrų. Taip pat šiuo pagrindu tiekėjas pašalinamas iš pirkimo procedūros, kai vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos;
3.2.5. tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis;
3.2.6. tiekėjas yra neįvykdęs pirkimo sutarties, sudarytos vadovaujantis Viešųjų pirkimų įstatymu, Viešųjų pirkimų, atliekamų gynybos ir saugumo srityje, įstatymu, ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis pirkimo sutarties pažeidimas, kaip nustatyta Civilinio kodekso 6.217 straipsnyje (toliau - esminis pirkimo sutarties pažeidimas), dėl kurio per pastaruosius 3 metus buvo nutraukta pirkimo sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas pirkimo sutartyje nustatytą esminę pirkimo sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija. Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę pirkimo sutartį, ankstesnę pirkimo sutartį su perkančiuoju subjektu arba ankstesnę koncesijos sutartį, pirkimo sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė pirkimo sutartis buvo nutraukta anksčiau, negu toje pirkimo sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos.
3.2.7. perkančioji organizacija bet kokiomis tinkamomis priemonėmis gali įrodyti, kad tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis:
3.2.7.1. yra padaręs finansinės atskaitomybės ir audito teisės aktų pažeidimą ir nuo jo padarymo dienos arba praėjo mažiau kaip vieneri metai;
3.2.7.2. neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. Taikant šį tiekėjo pašalinimo iš pirkimo procedūros pagrindą, vadovaujamasi Lietuvos Respublikos mokesčių administravimo įstatymo 401straipsnio 1 dalyje nustatytais terminais, juos skaičiuojant nuo Mokesčių administravimo įstatymo 401straipsnio 1 dalyje nurodytų pažeidimų padarymo dienos, tačiau visais atvejais šie terminai negali būti ilgesni negu 3 metai;
3.2.7.3. yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai.
3.3. Perkančioji organizacija pašalina tiekėją iš pirkimo procedūros, įskaitant tiekėją, dėl kurio perkančioji organizacija turi įtikinamų duomenų, kad jis yra įsteigtas arba dalyvauja pirkime vietoj kito asmens, siekiant išvengti šiame punkte nurodytų pašalinimo pagrindų taikymo, jeigu tiekėjas:
3.3.1. yra nemokus, jam iškelta restruktūrizavimo ar bankroto byla, inicijuotos ar pradėtos likvidavimo procedūros, kai jo turtą valdo teismas ar nemokumo administratorius, kai jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši, nebent tiekėjas pateikė pagrįstų įrodymų, kad sugebės tinkamai įvykdyti pirkimo sutartį;
3.3.2. yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu ir šį pažeidimą gali įrodyti bet kokiomis tinkamomis priemonėmis. Šiuo pagrindu perkančioji organizacija gali pašalinti tiekėją iš pirkimo procedūros, jeigu nuo pažeidimo padarymo dienos praėjo mažiau kaip vieni metai.
3.4. Perkančioji organizacija iš Europos bendrąjį viešųjų pirkimų dokumentą pateikusių tiekėjų nereikalauja pateikti pažymų, patvirtinančių tiekėjo pašalinimo pagrindų nebuvimą, nebent ji turės pagrįstų abejonių dėl tiekėjų patikimumo. Tokiu atveju šiame straipsnyje nustatyta tvarka perkančioji organizacija bet kuriuo pirkimo procedūros metu gali paprašyti tiekėją pateikti visus ar dalį dokumentų, patvirtinančių jo ar pasiūlyme nurodyto ūkio subjekto pašalinimo pagrindų nebuvimą, jeigu tai būtina siekiant užtikrinti tinkamą pirkimo procedūros atlikimą.
3.5. Perkančioji organizacija kaip pakankamą įrodymą dėl pašalinimo pagrindų nebuvimo priima teismo, valstybės įmonės Registrų centro ar kitos kompetentingos institucijos išduotus dokumentus. Tiekėjas nurodytoms aplinkybėms įrodyti gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis. Jeigu tiekėjas negali pateikti nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų reikalavimų, jie gali būti pakeisti:
3.5.1. priesaikos deklaracija;
3.5.2. oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
3.6. Perkančiosios organizacijos prašymu, ekonomiškai naudingiausią pasiūlymą pateikęs tiekėjas privalo pateikti vieną ar kelis šiuos dokumentus: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus perkančiajai organizacijai priimtinus dokumentus. Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.
3.7. Lietuvos Respublikoje taikomų tarptautinių sankcijų ir Lietuvos Respublikos įstatymais nustatytų ribojamųjų priemonių įgyvendinimo ir kontrolės valstybės įmonėje Ignalinos atominėje elektrinėje tikslais, perkančioji organizacija iš ekonomiškai naudingiausią pasiūlymą pateikusio tiekėjo reikalauja pateikti tiekėjo ir jo pasiūlyme nurodytų ūkio subjektų užpildytą Sąlygų 4 priedą 
3.8. ir pateikti jame nurodytus dokumentus. Dokumentai, kuriuose nenurodytas jų galiojimo terminas, turi būti išduoti ar iš informacinės sistemos atspausdinti ne anksčiau kaip likus 3 mėnesiams iki tos dienos, kurią Perkančiosios organizacijos prašymu teikėjas turi pateikti dokumentus.
3.9. Perkančioji organizacija visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“.
3.10. Perkančioji organizacija nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, jeigu ji:
3.10.1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis;
3.10.2. šiuos dokumentus jau turi iš ankstesnių pirkimo procedūrų.
3.11. Perkančioji organizacija turi teisę paprašyti tiekėjo, kad jis pateiktų jo ar pasiūlyme nurodyto ūkio subjekto pašalinimo pagrindų nebuvimą patvirtinančių dokumentų originalus.
3.12. Perkančioji organizacija tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų.
3.13. Pašalinimo pagrindai taikomi kiekvienam tiekėjų grupės nariui. Jeigu bent vieno tiekėjų grupės nario padėtis rodo, kad egzistuoja bent vienas pašalinimo pagrindas, iš pirkimo procedūros pašalinama visa tiekėjų grupė.
3.14. Perkančioji organizacija, siekdama užtikrinti, kad vykdant sutartį, būtų laikomasi aplinkos apsaugos, socialinės ar darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir Viešųjų pirkimų įstatyme nurodytose tarptautinėse konvencijose, patikrina, ar nėra tiekėjo pasiūlyme nurodyto subtiekėjo Sąlygų nustatytų pašalinimo pagrindų net ir tuo atveju, jei tiekėjas nesiremia jo pajėgumais. Tokiu atveju, jeigu subtiekėjo padėtis atitinka bent vieną Sąlygų nustatytą pašalinimo pagrindą, perkančioji organizacija reikalauja, kad tiekėjas per perkančiosios organizacijos nustatytą terminą pakeistų minėtą subtiekėją reikalavimus atitinkančiu subtiekėju.
3.15. Perkančioji organizacija nepašalina iš pirkimo procedūros tiekėjo ar jo pasiūlyme nurodyto ūkio subjekto, kai yra abi šios sąlygos kartu:
3.15.1. tiekėjas pateikė perkančiajai organizacijai informaciją apie tai, kad jis arba, atitinkamai, pasiūlyme nurodytas ūkio subjektas ėmėsi šių priemonių:
3.15.1.1. savanoriškai sumokėjo arba įsipareigojo sumokėti kompensaciją už žalą, padarytą dėl nurodytos nusikalstamos veikos arba pažeidimo, jeigu taikytina;
3.15.1.2. bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;
3.15.1.3. ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai;
3.15.2. perkančioji organizacija įvertino tiekėjo pateiktą informaciją, ir priėmė motyvuotą sprendimą, kad priemonės, kurių ėmėsi tiekėjas arba, atitinkamai, pasiūlyme nurodytas ūkio subjektas, siekdamas įrodyti savo patikimumą, yra pakankamos. Šių priemonių pakankamumas vertinamas atsižvelgiant į nusikalstamos veikos ar pažeidimo rimtumą ir aplinkybes. Perkančioji organizacija turi pateikti tiekėjui motyvuotą sprendimą raštu ne vėliau kaip per 10 kalendorinių dienų nuo tiekėjo informacijos gavimo. Tiekėjas negali pasinaudoti šiame punkte nustatyta galimybe, kai jis priimtu ir įsiteisėjusiu teismo sprendimu pašalintas iš pirkimo ar koncesijos suteikimo procedūrų, teismo sprendime nurodytą laikotarpį.
3.16. Kai priimtu ir įsiteisėjusiu teismo sprendimu tiekėjui yra nustatytas šiuose pirkimo dokumentuose nurodytų pašalinimo pagrindų laikotarpis, perkančioji organizacija tiekėją iš pirkimo procedūros šalina teismo sprendime nurodytą laikotarpį.
3.17. Perkančioji organizacija nustačiusi, kad jos ar pagalbinės pirkimų veiklos paslaugų teikėjo darbuotojai, viešojo pirkimo komisijos nariai ar ekspertai, stebėtojai, dalyvaujantys šio pirkimo procedūroje ar galintys daryti įtaką jos rezultatams, turi tiesioginį ar netiesioginį finansinį, ekonominį ar kitokio pobūdžio asmeninį suinteresuotumą, galintį pakenkti jų nešališkumui ir nepriklausomumui šio pirkimo metu, tai yra pateko į interesų konflikto situaciją ir nenusišalino nuo su šiuo pirkimu susijusių sprendimų priėmimo proceso ar jo stebėjimo, pašalina juos iš su šiuo pirkimu susijusių sprendimų priėmimo proceso ar jo stebėjimo ir įvertina, ar dėl nustatyto interesų konflikto neatsirado Sąlygose nurodytas tiekėjo pašalinimo pagrindas dėl pateikimo į interesų konflikto situaciją.
3.18. Perkančioji organizacija turi teisę paprašyti tiekėjo, kad jis pateiktų jo ar ūkio subjekto, kurio pajėgumais jis remiasi, pašalinimo pagrindų nebuvimą patvirtinančių dokumentų originalus.
3.18. Perkančioji organizacija, norėdama išsiaiškinti, ar teikėjas yra kompetentingas, patikimas ir pajėgus įvykdyti šio pirkimo sąlygas, nustato tokius reikalavimus:
Lentelė Nr. 1. Kvalifikaciniai reikalavimai.
	Eil. Nr.
	Kvalifikacinis reikalavimas ir pateikiami dokumentai

	3.18.1.
	1. Reikalavimas dėl teisės verstis veikla: Tiekėjas turi teisę verstis ta veikla, kuri reikalinga šiai pirkimo sutarčiai įvykdyti:
a)  Paslaugų teikėjas, įregistruotas įstatymų nustatyta tvarka, turi teisę verstis konkrečia veikla, atitinkančia perkamų paslaugų pobūdį (tvarkyti, t.y. surinkti, vežti, šalinti ir (arba) naudoti (įskaitant galutinį atliekos sutvarkymą) ir/ar kt. (jeigu paslaugų teikėjas numatys kitas atliekų tvarkymo veiklas, pvz. tarpininkavimas ir/ar kt.) Techninės specifikacijos 1 priede nurodytas nepavojingąsias atliekas).
b) Paslaugų teikėjas, atliekų tvarkymo veiklą vykdantis Lietuvos Respublikoje, turi būti įregistruotas Atliekų tvarkytojų valstybės registre ir turi turėti teisę tvarkyti (surinkti, vežti, šalinti ir (arba) naudoti ir/ar kt. (jeigu paslaugų teikėjas numatys kitas atliekų tvarkymo veiklas, pvz. tarpininkavimas ir/ar kt.) Techninės specifikacijos 1 priede nurodytas nepavojingąsias atliekas.
Jeigu Paslaugų teikėjas atliekas tvarkys Lietuvos Respublikoje tiekėjas privalo būti galutiniu atliekų tvarkytoju, kaip numatyta Lietuvos Respublikos aplinkos ministro įsakymu patvirtintomis Atliekų tvarkymo taisyklių (aktualia redakcija) 51 p.* Jeigu atliekos bus tvarkomos už Lietuvos Respublikos ribų, tiekėjas turi turėti lygiavertį statusą toje valstybėje, t.y. turėti teisę (atitinkamus leidimus, licencijas ir kt.) pagal toje valstybėje nustatytą tvarką, galutinai sutvarkyti atliekas.
Pastabos: 
*Vadovaujantis Atliekų tvarkymo taisyklių, patvirtintų Lietuvos Respublikos aplinkos ministro 1999 m. liepos 14 d. įsakymu Nr. 217, aktualios redakcijos 51 p .„Atliekų apdorojimo veiklų sąrašas nurodytas Taisyklių 2 priede. Atliekų tvarkytojas, tvarkantis atliekas R1–R11 ir D1–D7, D10–D12 atliekų tvarkymo veiklos rūšimis, laikomas galutiniu atliekų tvarkytoju.“

Pateikiami dokumentai: 

Kompetentingos institucijos išduotas dokumentas, įrodantis, kad paslaugų teikėjas turi teisę verstis ta ūkine veikla, kuri reikalinga pirkimo sutarčiai vykdyti (pvz. profesinio ar veiklos registro tvarkytojo ar įgaliotos valstybės institucijos išduota pažyma, kaip nustatyta toje valstybėje, kurioje Paslaugų teikėjas yra registruotas, ar priesaikos deklaracija, liudijanti Paslaugų teikėjo teisę verstis atitinkama veikla).
Jeigu teikėjas atliekų tvarkymo veiklą vykdys Lietuvos Respublikoje, perkančioji organizacija duomenis dėl paslaugų teikėjo įregistravimo Atliekų tvarkytojų valstybės registre ir teikėjo teisės tvarkyti Techninės specifikacijos 1 priede nurodytas nepavojingąsias atliekas patikrins Aplinkos ministerijos internetinėje svetainėje GPAIS https://www.gpais.eu/atvr-viesa-paieska. 


3.19. Perkančioji organizacija nereikalauja iš tiekėjo pateikti dokumentų, patvirtinančių jo atitikimą kvalifikacijos reikalavimams, jeigu ji: 
3.19.1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis; 
3.19.2. šiuos dokumentus jau turi iš ankstesnių pirkimo procedūrų. 
3.20. Tiekėjas gali remtis kitų ūkio subjektų pajėgumais, siekdamas atitikti pirkimo dokumentuose nustatytus kvalifikacijos reikalavimus ir kurie vykdys atitinkamas Sutarties įsipareigojimus, neatsižvelgiant į ryšio su tais ūkio subjektais teisinį pobūdį. Kai tiekėjas remiasi kitų ūkio subjektų pajėgumais, jis privalo perkančiajai organizacijai pasiūlyme įrodyti, kad vykdant Sutartį ūkio subjektų, kurių pajėgumais jis remiasi, ištekliai jam bus prieinami ir jis realiai gali disponuoti tokiais pajėgumais Sutarties vykdymo metu. Kai remiamasi išsilavinimu, profesine kvalifikacija, profesine patirtimi, specialaus leidimo turėjimu ar naryste tam tikrose organizacijoje, tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys įsipareigojimus, kuriems reikia jų turimų pajėgumų. 
3.21. Ūkio subjektai, kurių pajėgumais ketina remtis tiekėjas, ir tiekėjų grupės nariai, jei pasiūlymą teikia tiekėjų grupė, turi atitikti keliamus kvalifikacijos reikalavimus, atsižvelgiant į veiklą, kurią jie vykdys pagal Sutartį. Jeigu ūkio subjektas, kurio pajėgumais ketina remtis tiekėjas grįsdamas atitikimą nustatytiems kvalifikacijos reikalavimams, neatitinka atitinkamo kvalifikacijos reikalavimo, perkančioji organizacija reikalauja iš tiekėjo per nustatytą terminą pakeisti jį reikalavimus atitinkančiu ūkio subjektu. 
3.22. Bendrą pasiūlymą pateikusios tiekėjų grupės nariai turi bendrai atitikti keliamus kvalifikacijos reikalavimus. Tiekėjų grupės narių ekonominiai, finansiniai, techniniai ir profesiniai pajėgumai yra sumuojami. Laikoma, kad tiekėjų grupė atitinka keliamą reikalavimą turėti teisę verstis atitinkamą veiklą, jei tokį reikalavimą atitinka tas(-ie) grupės narys(-iai), kuris(-ie) versis atitinkama veikla sutarties vykdymo metu. 
3.23. Perkančioji organizacija bet kuriuo pirkimo procedūros metu gali paprašyti tiekėją pateikti visus ar dalį dokumentų, patvirtinančių jo ar ūkio subjekto, kurių pajėgumais jis ketina remtis, atitiktį pirkimo dokumentuose nustatytiems kvalifikacijos reikalavimams, jeigu tai būtina siekiant užtikrinti tinkamą pirkimo procedūros atlikimą. 
3.24. Perkančioji organizacija turi teisę paprašyti tiekėjo, kad jis pateiktų jo ar ūkio subjekto, kurių pajėgumais jis remiasi, atitiktį kvalifikacijos reikalavimams patvirtinančių dokumentų originalus. 
3.25. Perkančioji organizacija laikys, kad tiekėjas neturi reikalaujamo profesinio pajėgumo (jei toks reikalavimas keliamas), jeigu ji nustatys, kad tiekėjas ir/arba jo subtiekėjas ir/arba ūkio subjektas, kurio pajėgumais tiekėjas remiasi, turi interesų konfliktą, galintį neigiamai paveikti Sutarties vykdymą. Interesų konfliktas, galintis neigiamai paveikti pirkimo sutarties vykdymą, turi būti suprantamas kaip galintis nulemti šališką, ne objektyvų sutarties vykdymą, nepriklausomumo nebuvimą.
[bookmark: _Hlk265111]4. PIRKIMO DOKUMENTŲ PAAIŠKINIMAI IR PATIKSLINIMAI
4.1. Teikėjas gali prašyti, kad Perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į Perkančiąją organizaciją galima ne vėliau kaip likus 2 darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir Perkančiosios organizacijos iniciatyva.
4.2. Paaiškinimai ir patikslinimai teikiami CVP IS priemonėmis ir siunčiami užklausą pateikusiam bei visiems prie pirkimo prisijungusiems teikėjams. Jei paaiškinimai ar patikslinimai teikiami Perkančiosios organizacijos iniciatyva, jie teikiami CVP IS priemonėmis. Paaiškinimai ir patikslinimai pateikiami likus ne mažiau kaip 1 darbo dienai iki pasiūlymų pateikimo termino pabaigos. Jeigu Perkančioji organizacija paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei vėluojama juos pateikti.
4.3. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, ketinančių dalyvauti pirkimo procedūrose, pavadinimų ir kitų rekvizitų.
4.4. Jeigu pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui, reikalavimus teikėjui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie pirkimo prisijungusiems teikėjams ir pateikiama prie pirkimo dokumentų.
4.5. Perkančioji organizacija susitikimo su teikėjais dėl pirkimo dokumentų, nerengs.
5. PASIŪLYMŲ RENGIMAS IR TEIKIMAS
5.1. Teikėjas gali pateikti tik vieną pasiūlymą, o jeigu pirkimo objektas suskaidytas į dalis, teikėjas gali pateikti po vieną pasiūlymą vienai, kelioms ar visoms pirkimo objekto dalims, kaip nustatyta Sąlygų 2.2 punkte.
5.2. Jeigu pasiūlymą teikia ūkio subjektų grupė, ji privalo pateikti jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant pirkimo sutartį bei šių įsipareigojimų vertės dalis, sudaranti bendrą pirkimo sutarties vertę. Taip pat turi būti pateikta informacija apie asmenį, atstovaujantį ūkio subjektų grupei bendraujant su Perkančiąja organizacija.
5.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx ). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.
5.4. Pasiūlymas turi būti parengtas lietuvių kalba, išskyrus jei pažymos, diplomai, sertifikatai, pagrindžiantys tiekėjų atitiktį kvalifikacijos reikalavimams, ar techniniai aprašai ir analogiški dokumentai, įrodantys siūlomų parametrų atitikimą techninių specifikacijų reikalavimams, yra išduoti kita kalba nei lietuvių ar anglų kalbomis, tokiu atveju prie šių dokumentų turi būti pridedamas viso pateikiamo dokumento teisingas vertimas į lietuvių ar anglų kalbą, patvirtintas vertėjo parašu. 
5.5. Pasiūlymas turi būti pateiktas užpildant pasiūlymo formą (Sąlygų 1 priedas) ir pridedant visus pirkimo dokumentuose reikalaujamus dokumentus, t. y.:
· įgaliojimo ar kito dokumento, suteikiančio teisę pateikti ir (ar) pasirašyti  pasiūlymą bei kitus dokumentus, kopija (jeigu pasiūlymą pateikia ne teikėjo vadovas);
· informacija ir dokumentai pagal Sąlygų 5.2 punktą (jei pasiūlymą teikia ūkio  subjektų grupė);
· tiekėjo deklaracija (3 priedas);
· [bookmark: _Hlk177636455]Europos bendrasis viešųjų pirkimų dokumentas (EBVPD) (5 priedas).
5.6. Pasiūlymo kaina pateikiama eurais, išreiškiant ir apskaičiuojant taip, kaip nurodyta pasiūlymo formoje. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną; Į pasiūlymo kainą turi būti įskaityti visi mokesčiai ir visos tiekėjo išlaidos, būtinos pirkimo sutarties įvykdymui.
5.7. Pasiūlyme tiekėjas turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
5.8. Pasiūlymą sudaro tiekėjo pateiktų duomenų bei dokumentų visuma.
5.9. Pasiūlymas turi galioti 60 dienų nuo pasiūlymų pateikimo termino pabaigos. Perkančioji organizacija turi teisę prašyti, kad teikėjas pratęstų pasiūlymo galiojimą, o teikėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo reikalaujama.
5.10. Pasiūlymas turi būti pateiktas iki 2026 m. sausio 5 d.  11 val. Perkančioji organizacija turi teisę pratęsti pasiūlymo pateikimo terminą.
5.11. Perkančioji organizacija nereikalauja pasiūlymą pasirašyti kvalifikuotu elektroniniu parašu.
5.12. Iki pasiūlymų pateikimo termino pabaigos, tiekėjas gali pakeisti arba atšaukti savo pasiūlymą.
Toks pakeitimas arba pranešimas pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.
5.13. Teikėjas pasiūlyme turi nurodyti ūkio subjektus, kurių pajėgumais remiasi, kad atitiktų tam tikrus kvalifikacijos reikalavimus ir pateikti įrodymus, patvirtinančius, kad tiekėjui šių ūkio subjektų ištekliai bus prieinami vykdant pirkimo sutartį.
6. PASIŪLYMŲ ŠIFRAVIMAS
6.1. Teikėjo teikiamas pasiūlymas gali būti užšifruojamas. Teikėjas, nusprendęs pateikti užšifruotą pasiūlymą, turi:
6.1.1. iki pasiūlymų pateikimo termino pabaigos, naudodamasis CVP IS priemonėmis, pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina);
6.1.2. iki pradinio susipažinimo su pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais);
6.1.3. teikėjui užšifravus visą pasiūlymą ir iki pradinio susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – Perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

7. SUSIPAŽINIMAS SU PASIŪLYMAIS IR JŲ VERTINIMAS

7.1. Pradinis susipažinimas su pasiūlymais vyks  2026 m. sausio 5 d. suėjus pasiūlymų pateikimo laikui.
7.2. Sąlygų nustatyta tvarka vertinamas tik tas pasiūlymas, kuris nustatomas kaip galimas laimėtojas. Jei įvertinus tokį pasiūlymą paaiškėja, kad jis negali būti pripažintas laimėtoju, kaip tai numatyta Sąlygų 7.24 punkte, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai. 
7.3. Perkančioji organizacija įvertina pasiūlymų atitikimą Sąlygų reikalavimams ir nustato ekonomiškai naudingiausią laimėjusį pasiūlymą. 
7.4. Pasiūlymas laikomas atitinkančiu Sąlygų reikalavimus, jei jis atitinka visas Sąlygų nustatytas sąlygas, reikalavimus ir kriterijus.
7.5. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Sąlygų reikalavimais, pasiūlymas turi būti atmestas.
7.6. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį Sąlygų reikalavimams arba šių dokumentų ar duomenų trūksta, Perkančioji organizacija nepažeisdama lygiateisiškumo ir skaidrumo principų prašo tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis.
7.7. Pasiūlymų vertinimo metu Perkančioji organizacija ir tiekėjai tarpusavyje bendrauja tik CVP IS priemonėmis.
7.8. Pirmiausia Perkančioji organizacija patikrina, ar visi pasiūlymai atitinka nustatytus reikalavimus pasiūlymų pateikimui.
7.9. Perkančioji organizacija įvertina kiekvieno tiekėjo Europos bendrajame viešųjų pirkimų dokumente pateiktą informaciją ir priima sprendimą dėl kiekvieno pasiūlymą pateikusio tiekėjo atitikties Sąlygų nustatytiems reikalavimams. Perkančioji organizacija kiekvienam iš tiekėjų ne vėliau kaip per 3 darbo dienas raštu praneša apie šio patikrinimo rezultatus, pagrįsdama priimtus sprendimus. Teisę dalyvauti tolesnėse pirkimo procedūrose turi tik tie tiekėjai, kurie atitinka perkančiosios organizacijos keliamus reikalavimus.
7.10. [bookmark: _Hlk115696038]Jei tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas įsipareigoja, kad Sutartį vykdys tik tokią teisę turintys asmenys.
7.11. Perkančioji organizacija tikrina, ar tinkamus Europos bendruosius viešųjų pirkimų dokumentus pateikusių tiekėjų pasiūlymai atitinka Sąlygų nustatytus reikalavimus, įskaitant techninėje specifikacijoje nustatytus reikalavimus.
7.12. Pasiūlymai, kurie atitiko Sąlygų, įskaitant techninėje specifikacijoje įtvirtintus reikalavimus, vertinami pagal kainą.
7.13. Pasiūlymuose nurodytos kainos vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, - pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
7.14. Jeigu tiekėjas neįskaičiuoja į savo pasiūlymo kainą pridėtinės vertės mokesčio (toliau - PVM), nes pagal galiojančius teisės aktus prievolė apskaičiuoti ir apmokėti PVM tenka perkančiajai organizacijai, Perkančioji organizacija, siekdama užtikrinti viešųjų pirkimų principų laikymąsi, pasiūlymų palyginimo tikslais prie tiekėjo pasiūlytos bendros pasiūlymo kainos be PVM prideda sumą, kurią sudarytų perkančiosios organizacijos išlaidos apmokant PVM, taikant toms paslaugoms Lietuvos Respublikos pridėtinės vertės mokesčio įstatyme nustatytą PVM tarifą. Tokiu atveju su kitų tiekėjų pasiūlytomis kainomis yra lyginama ir vertinama Perkančioji organizacija s apskaičiuota kaina. Jeigu tiekėjas, kuris į savo pasiūlymo kainą neįskaičiavo PVM, nes pagal galiojančius teisės aktus prievolė apskaičiuoti ir apmokėti PVM tenka perkančiajai organizacijai, tampa pirkimo laimėtoju ir su juo sudaroma Sutartis, Sutarties kaina yra tiekėjo pasiūlyta kaina be PVM.
7.15. Tuo atveju, kai pasiūlyme nurodyta kaina, išreikšta skaitmenimis, neatitinka kainos, nurodytos žodžiais, teisinga laikoma kaina, nurodyta žodžiais.
7.16. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti tiekėją per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotų įkainių (numatoma sudaryti fiksuoto įkainio sutartis). Taisydamas pasiūlyme nurodytas aritmetines klaidas, tiekėjas gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis.
7.17. Jei tiekėjo siūloma kaina Perkančioji organizacija atrodo neįprastai maža, Perkančioji organizacija reikalauja, kad tiekėjas pagrįstų pasiūlyme nurodytą kainą arba jos sudedamąsias dalis. Pasiūlyme nurodyta kaina visais atvejais laikoma neįprastai maža, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, pasiūlytų kainų aritmetinį vidurkį.
7.18. Tiekėjas, kurio pasiūlymas pagal vertinimo rezultatus gali būti pripažintas laimėjusiu (iki pasiūlymų eilės nustatymo), Perkančiajai organizacijai pareikalavus, turi pateikti aktualius jo ir ūkio subjektų, kurių pajėgumais jis remiasi, pašalinimo pagrindų nebuvimą ir atitikimą kvalifikacijos reikalavimams patvirtinančius dokumentus.
7.19. Perkančioji organizacija tikrina, ar pateikti visi reikiami dokumentai ir informacija, pagrindžianti tiekėjo, kuris gali būti pripažintas laimėtoju, pašalinimo pagrindų nebuvimą ir atitikimą kvalifikacijos reikalavimams. Vertinant dokumentuose nurodytas pinigines vertes, jei jos nurodytos kita valiuta nei eurais, jos bus perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, - pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
7.20. Perkančioji organizacija nustato, ar nėra tiekėjo, kurio pasiūlymas gali būti pripažintas laimėjusiu, pašalinimo pagrindų, ir ar tiekėjas atitinka kvalifikacijos reikalavimus ir priima atitinkamą sprendimą.
7.21. Lygindama pasiūlymus, Perkančioji organizacija nustato pasiūlymų eilę. Pasiūlymų eilė nustatoma kainų didėjimo tvarka, į pasiūlymų eilę traukiami visi, išskyrus atmesti, pasiūlymai, pažymint, kurie pasiūlymai nebuvo įvertinti. Pasiūlymų eilė nesudaroma, kai pasiūlymą pateikia vienintelis tiekėjas arba įvertinus pasiūlymus lieka tik vienas tiekėjas. Pirmasis yra įrašomas pasiūlymas, kurio kaina yra mažiausia. Tais atvejais, kai kelių pasiūlymų kainos yra vienodos, sudarant pasiūlymų eilę, pirmesnis į šią eilę įrašomas tiekėjas, anksčiausiai pateikęs pasiūlymą.
7.22. Perkančioji organizacija tiekėjams raštu ne vėliau kaip per 3 darbo dienas, jei pasiūlymas buvo atmestas, nurodo pasiūlymo atmetimo priežastis, praneša apie priimtą sprendimą nustatyti laimėjusį pasiūlymą, dėl kurio bus sudaroma Sutartis, nurodo nustatytą pasiūlymų eilę, laimėjusį pasiūlymą, laimėjusio pasiūlymo charakteristikas, įskaitant kainą, ir tikslų atidėjimo terminą. Perkančioji organizacija taip pat nurodo priežastis, dėl kurių buvo priimtas sprendimas nesudaryti Sutarties.
7.23. Ne vėliau kaip praėjus 6 mėnesiams nuo Sutarties sudarymo suinteresuoti dalyviai gali prašyti perkančiosios organizacijos supažindinti juos su laimėjusio tiekėjo pasiūlymu, tačiau negali būti atskleidžiama informacija, kurią kandidatai ar dalyviai nurodė kaip konfidencialią.
7.24. Perkančioji organizacija pasiūlymą nustato laimėjusiu, jeigu tenkinamos visos šios sąlygos:
7.24.1. pasiūlymas atitinka skelbime apie pirkimą ir Sąlygų nustatytus reikalavimus, sąlygas ir kriterijus;
7.24.2. nėra pasiūlymą pateikusio tiekėjo Sąlygų nustatytų pašalinimo pagrindų;
7.24.3. pasiūlymą pateikęs tiekėjas atitinka Sąlygų nustatytus kvalifikacijos reikalavimus;
7.24.4. pasiūlymą pateikęs tiekėjas atitinka Sąlygų nustatytus reikalavimus dėl aplinkos apsaugos vadybos sistemos;
7.24.5. pasiūlymą pateikęs tiekėjas Perkančiosios organizacijos prašymu per jos nustatytą terminą pateikė reikalaujamus dokumentus, patikslino, papildė ir paaiškino informaciją;
7.24.6. pasiūlyta kaina nėra per didelė ir perkančiajai organizacijai nepriimtina;
7.24.7. tiekėjas pateikė tinkamus pasiūlytos neįprastai mažos kainos pagrįstumo įrodymus.
7.25. Jei tiekėjo pasiūlymas netenkina bent vienos iš sąlygų, kurias turi tenkinti laimėjęs pasiūlymas, toks pasiūlymas yra atmetamas.
7.26. Perkančioji organizacija atmeta tiekėjo pasiūlymą, jeigu:
7.26.1.  tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys nėra juridiniai asmenys, registruoti valstybėse ar teritorijose*, nurodytose Lietuvos Respublikos Vyriausybės patvirtintame valstybių ar teritorijų, su kuriomis susijusiems pasiūlymams taikomas šis pasiūlymo atmetimo pagrindas, sąraše;
7.26.2. tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys nėra fiziniai asmenys, nuolat gyvenantys valstybėse ar teritorijose, nurodytose Lietuvos Respublikos Vyriausybės patvirtintame valstybių ar teritorijų, su kuriomis susijusiems pasiūlymams taikomas šis pasiūlymo atmetimo pagrindas, sąraše arba turintys tokių valstybių pilietybę;
7.26.3. prekių (įskaitant jų sudedamąsias dalis, pakuotes) kilmė nėra ar paslaugos neteikiamos iš valstybių ar teritorijų, nurodytose Lietuvos Respublikos Vyriausybės patvirtintame valstybių ar teritorijų, su kuriomis susijusiems pasiūlymams taikomas šis pasiūlymo atmetimo pagrindas, sąraše;
7.26.4. Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, nėra priėmusi sprendimą, patvirtinantį, kad 7.26.1 ir 7.26.2 papunkčiuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų;
7.26.5. 7.26.1 ir 7.26.2 papunkčiuose nurodyti subjektai neturi interesų, galinčių kelti grėsmę nacionaliniam saugumui;
7.26.6. tiekėjas, jo subtiekėjas, ūkio subjektas, kurio pajėgumais remiamasi, vykdo veiklą valstybėse ar teritorijose, nurodytose Lietuvos Respublikos Vyriausybės patvirtintame valstybių ar teritorijų, su kuriomis susijusiems pasiūlymams taikomas šis pasiūlymo atmetimo pagrindas, sąraše, arba yra ūkio subjektų grupės, kurios bet kuris narys vykdo veiklą tokiose valstybėse ar teritorijose, narys arba jos vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje
Perkančioji organizacija, tikrindama paraiškos ar pasiūlymo atitiktį šiame punkte nurodytiems reikalavimams, iš tiekėjo kartu su pasiūlymu reikalauja pateikti laisvos formos atitikties deklaraciją (3 priedas). 
Jeigu perkančiajai organizacijai kyla abejonių dėl tiekėjo nurodytos informacijos, įrodančios atitiktį šiame punkte nustatytiems reikalavimams, teisingumo, ji turi teisę paprašyti ekonomiškai naudingiausią pasiūlymą pateikusio tiekėjo pateikti informaciją patvirtinančius pirkimo sąlygose nurodytus (vieną ar kelis) ar kitus perkančiajai organizacijai priimtinus dokumentus. Perkančioji organizacija šių dokumentų gali paprašyti ir iš dalyvių bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.
Tarptautinių sankcijų ir / ar ribojamųjų priemonių įgyvendinimo tikslais ekonomiškai naudingiausią pasiūlymą pateikusio tiekėjo bus prašoma užpildyti Dalyvio patikrinimui būtinų duomenų formą (4 priedas) ir pateikti joje nurodytus duomenis pagrindžiančius dokumentus.
7.27. Teikėjas, kurio pasiūlymas nustatomas laimėjusiu, kviečiamas sudaryti pirkimo sutartį.
8. KITOS SĄLYGOS IR INFORMACIJA
8.1. Pirkimo sutarties sudarymo atidėjimo terminas netaikomas.
8.2. Tiekėjas, kuris mano, kad perkančioji organizacija nesilaikė Viešųjų pirkimų įstatymo reikalavimų, iki Sutarties sudarymo turi teisę pateikti pretenziją perkančiajai organizacijai:
8.2.1. Per 5 darbo dienas nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos;
8.2.2. Per 5 darbo dienas nuo paskelbimo apie perkančiosios organizacijos priimtą sprendimą dienos, kai nėra reikalavimo raštu informuoti tiekėjus apie perkančiosios organizacijos priimtus sprendimus;
8.2.3. Perkančioji organizacija, gavusi pretenziją, sudaro Sutartį ne anksčiau kaip po 5 darbo dienų
nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos;
8.2.4. Perkančioji organizacija privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir kitiems suinteresuotiems tiekėjams ne vėliau kaip per 6 darbo dienas nuo pretenzijos gavimo dienos.
8.3. Perkančioji organizacija turi teisę savo iniciatyva nutraukti pirkimo procedūrą, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas. Perkančioji organizacija privalo nutraukti pirkimo procedūrą, jeigu buvo pažeisti Viešųjų pirkimų įstatyme nustatyti principai ir atitinkamos padėties negalima ištaisyti.
8.4. Teisė ginčyti perkančiosios organizacijos veiksmus ar priimtus sprendimus nustatyta Viešųjų pirkimų įstatymo VII skyriuje.
9. PIRKIMO SUTARTIES SĄLYGOS
9.1. Su laimėtoju bus sudaroma rašytinė fiksuoto įkainio sutartis pagal Sąlygų 6 priede pateiktą Pirkimo sutarties projektą. Perkančioji organizacija užsako Paslaugas pagal poreikį ir apmoka tik už faktiškai suteiktas Paslaugas pagal Sąlygų 1 priedas „Pasiūlymo forma“ nurodytus įkainius. Maksimali sutarties vertė – 23400,00 Eur (be PVM).

